Fremover skal du være ved muffen, hvis du vil pulse videre på din cigaret. I hvert fald hvis det står til de danske læger, der mener, at priserne skal hæves markant. Mere nøjagtigt foreslår Lægeforeningens formand, at en pakke cigaretter skal koste 90 kr.

»Vi ved, at prisen er helt afgørende for, om unge starter med at ryge. Samtidig falder mange nuværende rygere fra, og eks-rygere starter ikke igen,« siger formand for Lægeforeningen, Andreas Rudkjøbing.

På linje med formanden mener hele 87 pct. af lægerne i en ny Gallup undersøgelse foretaget for Lægeforeningen, at regeringen skal styrke forebyggelsen ved at hæve priserne markant på tobak.

»I Norge, hvor prisen er 90 kr., har man haft imponerende resultater,« siger Andreas Rudkjøbing med henvisning til, at kun tre pct. af de norske 16-24-årige ryger mod 24 pct. i Danmark.

Synes du, at en pakke cigaretter skal koste 90 kr.?

Ser man på de voksnes rygevaner, har der de seneste seks år ikke været nogen ændring i andelen af danskere, der ryger. Men for første gang i 20 år steg tallene i 2018. Således ryger 23 pct. af de voksne dagligt eller lejlighedsvist.

»Det er en meget alvorlig og ulykkelig udvikling,« siger lægeformanden.

Konsekvensen af de mange rygere betyder, at der hvert år dør over 13.000 danskere af KOL, lungekræft og blodprop i hjertet.

Lægeforeningen mener, det er politikernes ansvar at nedbringe de kedelige statistikker. De ærgrer sig derfor over, at det ikke er lykkedes at få en prisstigning på cigaretter med i sundhedsreformen, som regeringen har indgået med Dansk Folkeparti.

Så mange ryger: I 2018 røg 23 pct. af danskerne dagligt eller lejlighedsvist. Det er en signifikant stigning siden 2016 og første gang i 20 år, at der ses en markant stigning i rygning. Det svarer til, at over en million danskere ryger. Blandt de 16-19-årige er det 24 pct., der ryger dagligt eller lejlighedsvis.

Blandt de 20-24-årige er det hele 32 pct., der ryger dagligt eller lejlighedsvis. Kilde: 'Danskernes rygevaner', Sundhedsstyrelsen, Kræftens Bekæmpelse, Hjerteforeningen og Lungeforeningen.

»Det giver ikke mening, at politikere tager så let på at forebygge alvorlig sygdom og død. Det er dybt skuffende. Derfor er det meget positivt med et så massivt signal til regeringen fra lægerne,« siger Andreas Rudkjøbing.

Sundhedsordfører for Venstre, Jane Heitmann, afviser dog, at regeringen mangler vilje til at sætte priserne på cigaretter op:

»Det bør jo give anledning til dybe panderynker, når vi kan se, at unge stadig går i den forkerte retning. Derfor har vi også en ambition om, at vi i 2030 skal have den første røgfri generation,« siger hun.

Venstre ønsker - på linje med lægerne - at øge priserne på cigaretter, fastslår ordføreren. Men præcist hvor meget og hvor markant, har partiet ’endnu ikke diskuteret’.

»Vi vil gerne have, at cigaretter skal være så dyre som muligt, uden at vi får øget grænsehandel eller ser potentielle illegale cigaretter på det danske marked,« siger hun.

Det argument køber Andreas Rudkjøbing dog ikke:

Det mener sundhedsordførerne i rød blok Flemming Møller Mortensen, Socialdemokratiet:

»Vi har umiddelbart ingen kommentarer til prisen på 90 kroner. Vi hævede prisen på cigaretter, sidst vi var i regering, og der fjernede vi også ti-styks-pakkerne, fordi vi ved, at især børn og unge er prisfølsomme, men vi ved også, at der er en social slagside i forhold til de voksne rygere, så det er noget, vi skal have balanceret.« Kirsten Normann Andersen, SF:

»Vi har diskuteret det inderligt i vores parti, og vi mener, at prisen skal ligge på 60 kroner. Vi er enige i, at prisen skal hæves, og den skal det, fordi det kan forebygges, at unge begynder med at ryge, og 60 kroner er det beløb, som vi er landet på. Det er lidt blevet en konkurrence om, hvem der kan sige det højeste beløb, men mange af dem, der ryger, hører altså til lavindtægtsgrupperne.« Peder Hvelplund, Enhedslisten:

«Vi ønsker at sætte prisen op til 60 kroner, hvilket næsten er en fordobling af den nuværende afgift. Derudover vil vi gerne gøre pakkerne mere neutrale og smide dem under disken. Vi mener, at 90 kroner er lige højt nok, da det på kort sigt vil ramme de mennesker med den laveste indtægt, men vi er enige i, at det er nødvendigt, at prisen får et ordentligt hak op af.« Pernille Schnoor, Alternativet:

Vi er fuldstændig enige med Lægeforeningen. Vi ved en prisforøgelsel er et instrument, der virker i forhold til børn og unge. Der er evidens for, at det skal være en markant stigning, før det virker, og at det altså derfor ikke er nok med en lille stigning, så derfor foreslår vi, at cigaretter kommer til at koste 80 kroner. De Radikale:

Det har ikke været muligt at få en kommentar fra De Radikales sundhedsordfører, Lotte Rod.

»Det er ikke unge mennesker, der kører til grænsen for at hente cigaretter, og det er ikke sådan, de starter med at ryge. Problemet med illegale cigaretter er jo en kriminel aktivitet, som man bør håndtere med skarpere kontrol og ikke i sundhedspolitikken,« siger han.

Formanden anerkender dog også, at folk selv har et ansvar for at kvitte cigaretterne:

»Men desværre bliver man jo pokkers afhængig af at ryge. Derfor skal vi bruge prisen som regulering, fordi det meget effektivt kan motivere til at holde op,« siger han.